
Projekti „Ida-Virumaa ja Leningradi oblasti piiriäärsete kohalike omavalitsuste võimekuse tõhustamine e-teenuste osutamisel“ omafinantseerimise kinnitamine
1. ASJAOLUD JA MENETLUSE KÄIK
E-riigi akadeemia SA esitas 2012. aasta märtsis projekti eeltaotluse „Ida-Virumaa ja Leningradi oblasti piiriäärsete kohalike omavalitsuste võimekuse tõhustamine e-teenuste osutamisel“ programmi Estonia – Latvia – Russia Cross-Border Cooperation. Projekti peamiseks eesmärgiks on Eesti ja Venemaa piiriäärsete kohalike omavalitsuste võimekuse ja valmiduse tõstmine sotsiaalselt tähtsate teenuste osutamisel elanikele läbi koostöö ja kasutades e-riigi võimalusi.  Taotlus on saanud esialgse positiivse hinnangu ja E-riigi akadeemia SA kui projekti juhtivpartner oli kutsutud esitama projekti põhitaotlust.
Põhitaotluse esitamise tähtaeg on 12.09.2012. a ja Narva linnale pakutakse olla projekti partneriks. Projekti konkreetsed eesmärgid on järgmised:

1. Valmislahenduste väljatöötamine, mis võimaldavad kohalikele omavalitsustele osutada elanikele erinevaid e-teenuseid.

2. Suurima sotsiaalse tähtsusega e-teenuste väljatöötamine ja realiseerimine kohalikes omavalitsustes, kes on projekti partneriteks.   
Konkreetselt on projekti raames kavandatud ühtne funktsionaalne e-süsteem kaheks teenuse osutamiseks – (1) matmispaikade andmete e-arhiiv ja (2) tööhõive ajaloo ja tööstaaži andmete e-arhiiv. E-süsteem võimaldab kohalikele omavalitsustele Eestis ja Venemaal operatiivset juurdepääsu nendele andmetele, mis vähendab märkimisväärselt bürokraatiat ja kiirendab elanike taotluste menetlemist. Ametnikele korraldatakse partneromavalitsustes andmebaaside ja e-teenuste süsteemi kasutamise väljaõpet.

Projektis on kolm Venemaa partnerit ja neli Eesti partnerit:

· E-riigi akadeemia SA (juhtivpartner, Eesti)
· Informatsiooni tehnoloogiate, mehhaanika ja optika Peterburi riiklik teadusülikool, e-valitsuste tehnoloogiate keskus (Venemaa)

· Rahvusvaheline organisatsiooni „Piiridevaba elektrooniline allkiri” (Eesti)

· Narva Ärinõuandla SA (Eesti)

· Leningradi oblasti Kingiseppa rajoon (Venemaa)
· Leningradi oblasti Slantsõ rajoon (Venemaa)

· Narva linn (Eesti)
Projekti kestus on 18 kuud ja peamised tegevused projekti raames toimuvad aastatel 2013 – 2014.  Projekti kogueelarve on 220 000 eurot, nendest Narva linna omafinantseerimine moodustab 1,600 eurot kahe aasta jooksul, nendest 1000 eurot 2013. aastal ja 600 eurot 2014. aastal.

2. ÕIGUSLIKUD ALUSED
KOFS § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasutuse hallatav asutus võivad sõlmida lepinguid, millega võetakse käesoleva seaduse § 34 lõigetes 2 ja 7 nimetatud kohustusi, antakse laenu või tagatakse kohustusi eelarveaastast pikemaks perioodiks, kooskõlas eelarvestrateegiaga ja volikogu antud volituse alusel.
KOFS § 34 lõike 2 kohaselt kuuluvad selliste kohustuste hulka ka muud pikaajalised kohustused, mis nõuavad tulevikus raha väljamaksmist.

Samaaegselt peab linnapoolne omafinantseering olema kajastatud Narva 2013. a ja 2014. a linnaeelarves. KOKS § 22 lõike 1 punkti 1 kohaselt kuulub Volikogu pädevusse valla- või linnaeelarve vastuvõtmine ja muutmine.
3. OTSUS
3.2 Kinnitada projekti „Ida-Virumaa ja Leningradi oblasti piiriäärsete kohalike omavalitsuste võimekuse tõhustamine e-teenuste osutamisel“ Narva linna poolne omafinantseering 2013. aastal – 1,000 eurot ja 2014. aastal - 600 eurot, kokku 1,600 eurot.
3.3 Narva Linnavalitsusel ette näha projekti omafinatseerimiseks Narva linna 2013. aasta eelarve eelnõus 1,000 eurot ja 2014. aasta eelarve eelnõus 600 eurot.
4. RAKENDUSSÄTTED
4.1. Narva Linnavolikogu Kantseleil teha otsus teatavaks Narva Linnavalitsusele.
4.2. Otsus jõustub Narva Linnavalitsusele teatavaks tegemisest.
4.3. Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Aleksandr Jefimov
Volikogu esimees

PAGE  
1

